मैथिली साहित्य आ मिथिलाक संस्कृति पर विमर्शक एकटा मंच । प्राचीन गौरवशाली परंपराक पहचान आ नवीन प्रगतिशील मूल्यक निर्माण लेल एकटा लघु प्रयास ।
 नगरक नामी इसकूल आ माए बाप सभ अप्पन बच्चा कें एडमिशन करेबा लेल व्याकुल . . . . . नमा-दसमां क' एडमिशन खतम भऽ गेल छलै आ मात्र प्ले ,नर्सरी ,एल0के0जी0 क'एडमिशन बांकी रहै । आ गार्जियन सभ कखनो ओइ ,मास्टर सँ कखनो ओइ मास्टर सँ पैरवी करेबा मे परेशान छला । केओ ओइ नेता सँ ,केओ फलनमा गुंडा सँ ,केओ डी0एम0 क' अर्दलिए सँ पैरवी करा के निश्चिंत भऽ गेल छलै ।
 जखन काकीक छोटका बेटा विनोद बाबा के डांटइ ,तखन काकी के बड हँसी लागेन । डांटइ क मूल वाक्य रहइ 'बूढ़बा भोरे भोर राम राम गेनइ शुरू क' दैत छइ ,सूत नइ दैत अछि ,केवल गिलनइ जानैत अछि ,हरदम पादैत रहैत अछि ,घर मे नइ रह' देत ,आदि ,आदि । 'जखन विनोदक कनिया एलइ आ बी0ए0 क परीक्षा क' तैयारी शुरू केलकइ ,तखन यदि कहियो काकी भनसाघर भेजभिन त' विनोद लड़बा क' लेल तैयार भ' जाइ ।
 ई कोन घर से आइल छैक ,एकर बी0ए0 क परीक्षा छैक आ तू भात दालि के फेर मे पड़ल छही ,एखन तोहर उमेर कोनो बैसइ वला छओ' ,आदि ,आदि ।
 आब काकी बूझइ छथिन्ह जे विनोदबा क बातचित ठीक नइ । दुआरिये दुआरिए परचारैत काना फूसी करैत दिन बीत रहल छन्हि ,मुदा काल केकरा मुटठी मे एलइ ,जे अहांक मुट्ठी मे आएत ?
 ई कोन घर से आइल छैक ,एकर बी0ए0 क परीक्षा छैक आ तू भात दालि के फेर मे पड़ल छही ,एखन तोहर उमेर कोनो बैसइ वला छओ' ,आदि ,आदि ।
 आब काकी बूझइ छथिन्ह जे विनोदबा क बातचित ठीक नइ । दुआरिये दुआरिए परचारैत काना फूसी करैत दिन बीत रहल छन्हि ,मुदा काल केकरा मुटठी मे एलइ ,जे अहांक मुट्ठी मे आएत ?
 डॉक्टर साहेब मूने मून बहुत कम्प्यूटराईज्ड भ' गेलखिन , सब संबंधी के एक टा तराजू पर तौलैत । हुनका त' एते आमदनी छनि ,मांगबेन त' 'एते' मिलिए जेतइ । फलां गाम वला मौसा के तीन टा बस चलइ छैक ,ओहो एक-दू लाख देबे करता । दरभंगा वाली दीदी क' बेटा ओकील । छइ त' एक नम्मर के चंठ ,मुदा नइ किछु त' गेंहकीए पकड़तए ,कोनो मारि-मोकदमा भेला पर सेहो काज आयत । बाबू क' दोस तीन बेर सँ विधायकी वला चुनाव हारैत । सभ सँ बेशी दिक हुनके सँ भ' सकैत छैक । मुदा भगवान चाहथिन त' ईहो कोनो समस्या नइ रहत । फीस नइ लेबइ जांच आ दवाइए मे दुगुणा निकालि लेबइ । ऐ प्रकारक सोच एकटा शांति देलकेन डॉक्टर साहेब कें । जिनगी आ समाजक गणित एते जल्दी हल नइ दैत छैक तें एकटा विशेष तरहक चिंता अंदर सँ घेर लेलकेन ,मुदा उपर सँ बड्ड आश्वस्त बूझा रहलखिन ।
 ऐ बेर डॉक्टर साहेब गाम के नवीन दृष्टि सँ देखलखिन । लागलए एना जे डॉक्टर साहेब आंखि सँ देखइ के बदला एक्स-रे सँ देखैत छथिन । देखनइ कम छेदनइ भेदनइ बेशी । लोक-वेद ,अगल-बगल,गाछी-बिरछी सभ के ऐ चश्मा सँ की ई सब तत्व क्लीनिक चलेबा मे कत्ते मदद करतेन । हुनका हवा-पानि ,कक्का-बाबा,दोस-महिम सभ मे एकटा योग्य दलाल देखेलेन । एहन दलाल ,जे अप्पन कमीशन राखए आ ठीकठाक (आर्थिक दृष्टि सँ) लोक के आनए ।
 देखाइत छनि। लोक बुझइ छइ कि ई डॉक्टर त' आनंदमूर्ति छैक आ डॉक्टर साहेब बूझैत छथिन जे ई बिजनेस करबा क' अछि ,तखन ई सब त' सुनइए पड़त ।
 देखाइत छनि। लोक बुझइ छइ कि ई डॉक्टर त' आनंदमूर्ति छैक आ डॉक्टर साहेब बूझैत छथिन जे ई बिजनेस करबा क' अछि ,तखन ई सब त' सुनइए पड़त ।
 समस्तीपुर आ दरभंगा मे जनमल डॉक्टर के ऐ सँ बेशी की चाही कि ओकर जन्म ओइ क्षेत्र मे भेलै जत' गरीबी ,लचारी क' साम्राज्य आ ऐ सँ बेशी ई जे शिक्षाक कम प्रभाव । से ओ धन्यवाद द' रहल छैक भगवान के कि ओकर जन्म भेलै बागमती ,महानंदा ,कोशी के बीच मे ,जत' बेमारी क अलगे समानांतर प्रताप छैक । आ डॉक्टरे नइ ओकर अगिलो पीढ़ी क' क्लीनिक नीक जँका चलतै । आ डॉक्टर साहेब क' बाबूजी सेहो मिथिला क' प्रति भक्तिभाव सँ भरि गेल छथिन । संभवतः दोकानक नाम 'मिथिला पॉली क्लीनिक ' रहतै । मिथिला आ ऐ सँ जुड़ल शब्दावली बड हिट छइ तें दोकानक प्रसिद्धि आ मोनाफा क' गारंटी सँ पूरा खानदान गदगद छैक । जल्दिए कोनो मंत्री एकर उद्घाटन करथिन आ शहर क' रिक्शा पर हिंदी मे लिखा जेतइ 'मिथिला क' गौरव 'फलां क्लीनिक ।
 Subscribe to: Posts (Atom)